اورمییه گؤلونو جانلاندیرما مرکزی تهراندا دئییل، اورمییادا تشکیل اولونمالی ایدی.
آخار. آذ خبر وئریر کی، بونو «آناج» آگنتلیینه آچیقلاماسیندا ایران پارلامنتینین اورمییادان اولان آذربایجانلی میللت وکیلی نادیر گازیپور سؤیلهییب.
«من اولدن بو مسئلهیه قارشی اولموشام، هله ده قارشییام. مرکز اورمییادا اولسایدی، اونا داها چوخ نظارت اولوناردی. گؤلون جانلاندیریلماسی ایله باغلی آراشدیرمالارا دایر پلان تهرانین شریف اونیورسیتتینه تاپشیریلیب. بو، آذربایجانداکی اونیورسیتتلرین محو ائدیلمهسی دئمکدیر. تبریز و اورمییا اونیورسیتتلری اورمییا گؤلو ایله علاقهده اولان آذربایجانلی متخصصلرین واسطهسی ایله آراشدیرما آپاریب، داها تئز نتیجهیه چاتا بیلرلر. بئله اولان حالدا اؤلکهنین سرمایهسی ده هدر گئتمز.
حدیندن آرتیق بوروکراتییانین یارانماسی اورمییا گؤلونون جانلاندیریلماسینا هئچ بیر یاردیم ائتمیر. بو ایش سادهجه وسایتین داها چوخ هدر گئتمهسینه سبب اولور. اورمییا گؤلونو جانلاندیرما مرکزی اورمییادا یئرلشرسه، یارانان بوروکراتییانی دا آرادان قالدیرماق ممکن اولار»، - دئیه او بیلدیریب.
azb_Arab azb_Arab azb_Arab azb_Arab